I det første af sæsonens mange lokalopgør mellem Frederikshavn Whitehawks og AaB Ishockey står der nu 1 - 0 til AaB.

I et meget tæt opgør, der måtte ud i overtid, blev det til sidst AaB der trak det længste strå med Mads Møllers scoring til 3 - 2. - Det er meget jævnt i dag, og det kunne lige så godt have været Frederikshavn, der havde stået med sejren, sagde matchvinderen efterfølgende til nordjyske.dk. AaB har nu vundet sæsonens første fire kampe, mens sidste års sølvvindere fra Whitehawks har haft en skidt sæsonstart: Holdet har kun vundet ét ud af fem opgør.